Document ID: 32005D0071

ODLOČBA KOMISIJE
z dne 26. januarja 2005
o spremembi Odločbe 97/296/ES o sestavi seznama tretjih držav, iz katerih je dovoljen uvoz ribiških proizvodov za prehrano ljudi, v zvezi z Antigvo in Barbudo, Hongkongom, Salvadorjem in Slovaško
(notificirana pod dokumentarno številko K(2004) 4608)
(Besedilo velja za EGP)
(2005/71/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov tretjih držav, iz katerih države članice lahko uvažajo nekatere proizvode živalskega izvora, ribiške proizvode ali žive školjke (1), in zlasti člena 2(2) Odločbe,
ob upoštevanju naslednjega:
(1)
Odločba Komisije 97/296/ES z dne 22. aprila 1997 o sestavi seznama tretjih držav, iz katerih je dovoljen uvoz ribiških proizvodov za prehrano ljudi (2), navaja seznam držav in območij, iz katerih je dovoljen uvoz ribiških izdelkov za prehrano ljudi. Del I Priloge navedene Odločbe navaja seznam držav in območij iz posebne odločbe, skladne z Direktivo Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov (3), del II navedene Priloge pa navaja seznam držav in območij, ki izpolnjujejo pogoje iz člena 2(2) Odločbe 95/408/ES.
(2)
Odločbe Komisije 2005/72/ES (4), 2005/73/ES (5) in 2005/74/ES (6) določajo posebne uvozne pogoje za ribiške proizvode s poreklom iz Antigve in Barbude, Hongkonga in Salvadorja, ki jih je zato treba vključiti v seznam v delu I Priloge k Odločbi 97/296/ES.
(3)
Seznam iz dela I Priloge k Odločbi 97/296/ES vključuje Slovaško. Ker je navedena država sedaj država članica, je treba njeno ime z navedenega seznama izbrisati.
(4)
Zaradi jasnosti je treba zadevne sezname v celoti zamenjati.
(5)
Odločbo 97/296/ES je zato treba ustrezno spremeniti.
(6)
Ta odločba se uporablja od istega dne kot odločbe 2005/72/ES, 2005/73/ES in 2005/74/ES glede uvoza ribiških proizvodov iz Antigve in Barbude, Hongkonga in Salvadorja.
(7)
Ukrepi, določeni s to odločbo, so v skladu z mnenjem Stalnega odbora za prehranjevalno verigo in zdravstveno varstvo živali -
SPREJELA NASLEDNJO ODLOČBO:
Člen 1
Priloga k Odločbi 97/296/ES se nadomesti z besedilom v Prilogi k tej odločbi.
Člen 2
Ta odločba velja od 17. marca 2005.
Člen 3
Ta odločba je naslovljena na države članice.
V Bruslju, 26. januarja 2005

Labels: 10
0
3
6
18